[{"text_idx": "#000002", "text": "Egun osoko ekitaldia izan zen: hasiera emateko, kalejira bat erraldoiekin; gero, txistu emanaldi nagusia plazan, erraldoiek eta Billarreko dantzariek dantzatu zutelarik, guztiok J.L. Cantabranaren zuzendaritzapean; eta ondoren, bazkaria. Eguna bukatzeko,bazkal ostean, dantza plaza txiki bat egon zen topaketari bukaera emateko."}, {"text_idx": "#000003", "text": "Beste aldetik, ekitaldi nagusian, Patxi Telleria txistulariari omenaldi bat egin zitzaion. Bera, 80 urtekoa, Gipuzkoatik Oionera joan zen bizitzera bere garaian; harrezgero, euskararekin, kulturarekin, eta txistuarekin bereziki harreman handia izan du beti, kultura bultzatzaile petoa izan da betidanik."}]